CELEX: 32008R1141
Language: lt
Date: 2008-11-13 00:00:00
Title: 2008 m. lapkričio 13 d. Komisijos reglamentas (EB) Nr. 1141/2008 dėl tam tikrų prekių klasifikavimo Kombinuotojoje nomenklatūroje

19.11.2008   
            
            
               LT
            
            
               Europos Sąjungos oficialusis leidinys
            
            
               L 308/9
            
         
      KOMISIJOS REGLAMENTAS (EB) Nr. 1141/2008
   2008 m. lapkričio 13 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės klasifikuojamos Kombinuotojoje nomenklatūroje priskiriant tos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 13 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Tiesiaeigio judesio sistema, kurią sudaro slankusis mechanizmas su dviem grioveliais ir stačiakampio formos korpusas su rutulinių guolių rutuliukais.
                  Korpusas rutulinių guolių rutuliukais juda slankiojo mechanizmo grioveliais.
                  Tiesiaeigio judesio sistema naudojama įvairiose mašinose, pavyzdžiui, prekių kėlimo arba pernešimo įtaisuose, staklėse ar DVD leistuvuose.
               
               
                  8482 10 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos a punktu bei KN kodus 8482, 8482 10 ir 8482 10 90 atitinkančiais prekių aprašymais.
                  Kadangi tiesiaeigio judesio sistemą galima naudoti įvairioms mašinoms, ji nelaikytina dalimi, skirta naudoti vien tik arba daugiausiai tam tikros rūšies mašinoms, kaip apibrėžta XVI skyriaus 2 pastabos b punkte. Todėl ši sistema nepriskirtina 8431, 8466 arba 8522 pozicijai kaip mašinos dalis.
                  Laikoma, kad tiesiaeigio judesio sistema yra slankusis mechanizmas su 8482 pozicijai priskiriamais laisvosios eigos tipo rutulinių guolių rutuliukais (taip pat žr. Suderintosios sistemos paaiškinimų 8482 pozicijos paaiškinimų A dalies 3 punktą).
                  Kadangi tiesiaeigio judesio sistema yra 8482 pozicijoje apibrėžtas gaminys, ji priskirtina tai pozicijai pagal XVI skyriaus 2 pastabos a punktą.